Még könnyebbé válik az eGN használata: elérhető a Másolás és az Export funkció

Újabb funkciókkal bővítette a hivatal az elektronikus gazdálkodási naplót. Nagy segítséget nyújt a felhasználók számára, hogy az eGN-ben már másolhatnak és exportálhatnak is az elkövetkezendőkben. A Nébih célja, hogy a folyamatos fejlesztések által egyre felhasználóbarátabb rendszer álljon az ügyfelek rendelkezésére.

A gazdálkodási napló kezelője a „Másolás” funkcióval a hasznosításokat és a műveleteket tudja másolni.

Lehetőség van annak megadására is, hogy az új adatsorok rögzített vagy véglegesített állapotban jöjjenek-e létre.

A hasznosítások másolása közben csak azonos művelési ágú termőhelyekre történhet a másolás.

A műveletek másolásakor a termőhelyek és a hasznosítások közül választhatnak a felhasználók.

A műveletek közül a növényvédelmi megfigyelés másolható a kapcsolódó műveletekkel együtt is.

A másik újdonság az „Export” funkció. Az ügyfelek akár a teljes gazdálkodási naplót exportálhatják Excel (xlsx) formátumban.

Lényeges, hogy az exportálás kizárólag a módosítások megkezdése előtt érhető el a Dokumentumok lapfülön.

„Nyomtatóbarát” és „széles” formátum is rendelkezésre áll. A széles változat az esetleges szűréseket és összegzéseket támogatja.

Fontos hangsúlyozni, hogy az elkészült fájlok csak korlátozott ideig tölthetőek le, ugyanakkor a legújabb változat bármikor generálható.

Az Elektronikus Gazdálkodási Napló (eGN) Másolás és Export funkcióját bemutató kitöltési útmutató elérhető a Nébih portálján.Felmerülő kérdés esetén az egn@nebih.gov.hu címen kérhető segítség.

Sajtókapcsolat:

* nebih@nebih.gov.hu

Eredeti tartalom: Nemzeti Élelmiszerlánc-biztonsági Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/4026/meg-konnyebbe-valik-az-egn-hasznalata-elerheto-a-masolas-es-az-export-funkcio/